*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*230. számú előterjesztés*

Bátaszék Város Önkormányzata Képviselő-testületének 2017. október 26-án,

16,00 órakor megtartandó ülésére

*Belterületi önkormányzati tulajdonú ingatlan értékesítésével kapcsolatos döntés meghozatala.*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:**PG Bizottság: 2017. 10. 24. |

**Tisztelt Képviselő-testület!**

Bátaszék Város közigazgatási területén fekvő 46/25 hrsz. (1.sz. melléklet) ingatlanon (Bátaszék, Orbán u.) ivóvíz hálózat üzemeltetéséhez egykor kapcsolódó építmények, berendezések találhatók.

Az Egyesült Regionális Önkormányzati Víziközmű Zrt.-t kértük, hogy nyilatkozzon az alábbiakról:

* az építmények, berendezések használatban vannak-e,
* fűződik-e hozzájuk valami kötelezettség,
* az ingatlan jelenlegitől eltérő használatba adható-e,

illetve kértük még az építmények, berendezések megszűntetéséről, bontásáról rendelkezésre áll dokumentáció (tervek, engedélyek) megküldését.

Válaszukban jelezték, hogy

* tárgyi vízbázis 2002-ig működött, de vízminőség romlás miatt leállításra került,
* a területen lévő B-2 kataszteri számú kút 2007-ben eltömedékelésre került,
* a terület előtt található tolózáraknában lévő szerelvények elzárásra kerültek, valamint az akna és az Orbán u. közötti szakasz megszüntetésre került,
* a tolózárakna és az Ady u. közötti szakasz jelenleg még üzemben van, de megszüntetésére az előkészületek megtörténtek,
* a védterületen belül lévő kezelőépület, valamint térszíni tárolómedence üzemen kívül van elbonthatóak, élő vezeték a területen nem található,
* a létesítményekkel kapcsolatos tervek nem fellelhetőek.

Az 1.sz. mellékletben látható ingatlanok a „V-2” jelű építési övezetbe a település területén található vízmű területek tartoznak.

A 46/21 hrsz ingatlan tulajdonosa az Önkormányzat területe 170 m2, művelési ága: kivett közút; a 46/25 hrsz tulajdonosa az Önkormányzat, területe 1060 m2, művelési ága kivett vízmű.

A 46/21 hrsz ingatlan az eszköz karton alapján forgalomképtelen, aktuális értéke 4.700,-Ft.

A 46/25 hrsz ingatlan az eszköz karton alapján korlátozottan forgalomképes, becsült értéke 1.218.122,-Ft.

Az ingatlan az eredeti funkcióját már nem tölti be. Elhelyezkedése alapján viszont értékesíthető lenne, hiszen lakóövezetben van.

A főépítésszel folytatott egyeztetés alapján, az ingatlanokon új lakóépület építése településképileg nem kívánatos.

Az értékesítés és a végső döntések meghozatalát megelőzően több intézkedést szükséges megtenni:

* 46/21 hrsz ingatlant magán úttá kell minősíteni, majd mindkét ingatlan művelési ágának módosítását is kezdeményezni kell
* ezt követően mindkét ingatlant forgalomképes üzleti vagyon elemmé kell minősíteni,
* az ingatlanokat szükséges az „Lke-5” jelű építési övezetbe sorolni a Helyi Építési Szabályzat és a Szerkezeti Terv módosítása során,
* az Állami Főépítésszel előzetesen egyeztetni szükséges az ingatlanok beépítésével, összevonásával kapcsolatosan,
* a szomszédos ingatlanok tulajdonosaival előzetesen egyeztetést kell lefolytatni egy esetleges adás-vétel tekintetében,
* megosztási vázrajzot (tervezetet) kell készíttetni.

Javasoljuk a T. Képviselő-testületnek, hogy hozzon elvi támogató döntést az ingatlanok értékesíthetővé válásához szükséges előkészítő tevékenység megkezdésével kapcsolatosan.

***H a t á r o z a t i j a v a s l a t :***

**a belterületi önkormányzati tulajdonú 46/25, 46/21 hrsz. ingatlanos értékesítésének előkészítésére**

Bátaszék Város Önkormányzatának Képviselő-testülete;

1. a 46/25, 46/21 hrsz. ingatlanok értékesíthetővé válását elviekben támogatja,
2. felkéri a Bátaszéki Közös Önkormányzati Hivatal Jegyzőjét, hogy az értékesítést megelőző előkészítési munkát kezdje meg.

*Határidő:* 2018.02.28

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár